stanford-oval/wikipedia huggingface dataset:
ปรมัตถธรรม
การจำแนกปรมัตถธรรม

ปรมัตถธรรม มี 2 ประเภท คือ รูปธรรม และ นามธรรม (หรือ รูป และ นาม หรือ รูปธาตุ และ นามธาตุ)
รูปธรรม เป็นสภาพธรรมที่ไม่รู้อารมณ์
นามธรรม เป็นสภาพธรรมที่รู้อารมณ์ (อารมณ์ คือ สิ่งที่ปรากฏ และรู้ได้ เป็นได้ทั้ง รูปธรรม และนามธรรม เมื่อจิตเกิดขึ้นรู้สิ่งใด สิ่งที่จิตรู้นั้น ภาษาบาลีเรียกว่า อารมฺมณ หรือ อาลมฺพน)
ปรมัตถธรรม มี 4 ประเภท คือ จิต เจตสิก รูป และนิพพาน
จิต เป็นสภาพธรรมที่เป็นใหญ่เป็นประธานในการรู้สิ่งที่ปรากฏ เช่น เห็น ได้ยิน เป็นต้น จิต (วิญญาณ) เป็นสภาพรู้ เป็นนามธรรม มีลักษณะไตรลักษณ์ (อนิจจัง - ไม่เที่ยง  ทุกขัง - ทนอยู่ไม่ได้ เกิดขึ้นแล้วต้องดับไป อนัตตา - บังคับบัญชาไม่ได้ ไม่ใช่สัตว์ บุคคล ตัวตน)
เจตสิก เป็นสภาพธรรมอีกประเภทหนึ่งที่เกิดร่วมกับจิต รู้สิ่งเดียวกับจิต ดับพร้อมกับจิต และเกิดที่เดียวกับจิต เจตสิกแต่ละเจตสิกมีลักษณะและกิจต่างกันตามประเภทของเจตสิกนั้น ๆ เจตสิกเป็นสภาพรู้อื่น ๆ ที่ไม่ใช่จิต ได้แก่
เวทนา คือ ความรู้สึกสุข ทุกข์หรือเฉย ๆ ที่เกิดทางกายหรือใจ
สัญญา คือความจำได้ รู้ชื่อ รู้จัก
สังขาร คือ ความนึกคิดปรุงแต่งอื่น ๆ เช่น รัก โกรธ เมตตา ปัญญา เป็นต้น
ปรมัตถธรรมเป็นนามธรรม มีลักษณะไตรลักษณ์ (อนิจจัง ทุกขัง อนัตตา)
รูป รูปเป็นสภาพไม่รู้ เช่น สี เสียง กลิ่น รส เป็นต้น เป็นรูปธรรม มีลักษณะไตรลักษณ์ (อนิจจัง ทุกขัง อนัตตา)
นิพพาน เป็นธรรมที่ดับกิเลส ดับทุกข์ นิพพานไม่มีปัจจัยปรุงแต่งให้เกิดขึ้น นิพพานจึงไม่เกิดดับ นิพพานเป็นขันธวิมุตติ คือ พ้นจากขันธ์ นิพพานเป็นสภาพรู้ เป็นนามธรรม เป็นอนัตตา
แยกประเภท (บางทีเรียกว่า ดวง) ได้ดังนี้
จิต มี 89 หรือ 121 ประเภท โดยพิเศษ
เจตสิก มี 52 ประเภท
รูป มี 28 ประเภท
นิพพาน
โดยจัดเป็นรูป 28 นับเป็นรูปธรรม จัดจิต 89 หรือ 121 โดยพิเศษ เจตสิก 52 นิพพาน 1 เป็นนามธรรม
สังขารธรรม คือ ธรรมที่เกิดขึ้น มีปัจจัยปรุงแต่ง ได้แก่ ธรรมอื่น ๆ ที่ไม่ใช่นิพพาน
วิสังขารธรรม คือ ธรรมที่ไม่เกิดขึ้น ไม่มีปัจจัยปรุงแต่ง ได้แก่ นิพพาน (ปัจจัย คือ ธรรมซึ่งอุปการะอุดหนุนให้สภาพธรรมอื่นเกิดขึ้นหรือดำรงอยู่)
สังขตธรรม คือ ธรรมที่เกิดดับ ได้แก่ ธรรมอื่น ๆ ที่ไม่ใช่นิพพาน
อสังขตธรรม คือ ธรรมที่ไม่เกิดดับ ได้แก่ นิพพาน
จิต จำแนกโดยการเกิด คือ โดยชาติ มี 4 ชาติ คือ กุศลจิต อกุศลจิต วิบากจิต กิริยาจิต
กุศลจิต เป็นจิตที่ดี ซึ่งเป็นเหตุให้เกิดผล คือ กุศลวิบาก
อกุศลจิต เป็นสภาพธรรมที่เป็นโทษ เป็นสภาพธรรมที่เป็นเหตุให้เกิดผลที่เป็นทุกข์ ไม่น่าพอใจ คือ อกุศลวิบาก
กิริยาจิต ซึ่งไม่เป็นเหตุที่จะให้เกิดวิบาก จึงไม่ใช่กุศลจิต ไม่ใช่อกุศลจิต และไม่ใช่วิบากจิต
วิบากจิต เป็นสภาพธรรมที่เป็นผลจากกุศลจิต หรืออกุศลจิต และปรากฏในชีวิตประจำวันของสัตว์ทั้งหลายที่มีขันธ์ห้า เมื่อจิตรู้อารมณ์ที่ปรากฏทางตา หู จมูก ลิ้น กาย ถ้าพอใจ ก็เป็นกุศลวิบาก ถ้าไม่พอใจ ก็เป็นอกุศลวิบาก
จิต จำแนกโดยภูมิ มี 4 ภูมิ คือ กามาวจรจิต รูปาวจรจิต อรูปาวจรจิต โลกุตตรจิต ในภูมิที่เป็นกามาวจรจิต จิตมีทั้ง 4 ชาติ รูปาวจรจิตและอรูปาวจรจิต จิตมี 3 ชาติ คือยกเว้นอกุศลจิตและโลกุตตรจิต จิตมี 2 ชาติ คือโลกุตตรกุศล และโลกุตตรวิบาก
ปรมัตถธรรม 3 ประเภทแรกเป็นขันธ์ 5 คือ
จิตปรมัตถ์ 89 หรือ 121 ประเภท ทุกประเภท เป็น วิญญาณขันธ์
เจตสิกปรมัตถ์ 52 ประเภท - เวทนาเจตสิก 1 เป็น เวทนาขันธ์ - สัญญาเจตสิก 1 เป็น สัญญาขันธ์  - เจตสิก (ที่เหลือ) 50 เป็น สังขารขันธ์
รูปปรมัตถ์ 28 ประเภท ทุกประเภท เป็น รูปขันธ์
ส่วนนิพพานเป็นขันธวิมุต
ตำบลแม่ฮี้

| ตำบลแม่ฮี้ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mae Hi
สะพานประวัติศาสตร์ บ้านท่าปาย
ประเทศ: ไทย
จังหวัด: แม่ฮ่องสอน
อำเภอ: ปาย
พื้นที่
 • ทั้งหมด: 331.20 ตร.กม. (127.88 ตร.ไมล์)
ประชากร (2565)
 • ทั้งหมด: 3,576 คน
 • ความหนาแน่น: 19.07 คน/ตร.กม. (49.4 คน/ตร.ไมล์)
รหัสไปรษณีย์ : 58130
รหัสภูมิศาสตร์: 06580306
 ส่วนหนึ่งของสารานุกรมประเทศไทย
| องค์การบริหารส่วนตำบลแม่ฮี้ |
| --- | --- |
องค์การบริหารส่วนตำบล
อบต.แม่ฮี้ที่ตั้งสำนักงาน อบต.แม่ฮี้
พิกัด: 19°14′32″N 98°27′24″E﻿ / ﻿19.24222°N 98.45667°E﻿ / 19.24222; 98.45667
ประเทศ:  ไทย
จังหวัด: แม่ฮ่องสอน
อำเภอ: ปาย
การปกครอง
 • นายก: ประเสริฐ คำมูลใส
รหัส อปท.: 6580305
ที่อยู่ที่ทำการ: 232 หมู่ที่ 5 ตำบลแม่ฮี้ อำเภอปาย จังหวัดแม่ฮ่องสอน 58130
โทรศัพท์: 053 699 575
โทรสาร: 053 699 575 ต่อ 106
เว็บไซต์: maeheepai.go.th
 ส่วนหนึ่งของสารานุกรมประเทศไทย
ตำบลแม่ฮี้ เป็นตำบลหนึ่งในอำเภอปาย จังหวัดแม่ฮ่องสอน ตั้งอยู่ทางทิศใต้ ของอำเภอปาย มีองค์การบริหารส่วนตำบลแม่ฮี้รับผิดชอบพื้นที่ทั้งหมดของตำบล มีสถานที่สำคัญ และสถานที่ท่องเที่ยวหลายแห่ง เช่น สะพานประวัติศาสตร์ โป่งน้ำร้อนท่าปาย วัดพระธาตุแม่เย็น
ประวัติ

ตำบลแม่ฮี้ ได้รับการประกาศจัดตั้งยกฐานะจากสภาตำบลแม่ฮี้  เป็นองค์การบริหารส่วนตำบลแม่ฮี้ พ.ศ. 2537 ปัจจุบันเป็นองค์การบริหารส่วนตำบลระดับเล็ก
ลักษณะภูมิศาสตร์ > ภูมิประเทศ

ตำบลแม่ฮี้มีพื้นที่ประมาณ 331.20 ตร.กม. (207,001 ไร่) โดยเป็นพื้นที่องค์การบริหารส่วนตำบลแม่ฮี้ 23 ตารางกิโลเมตร ลักษณะพื้นที่เป็นที่ราบติดเชิงเขา มีความสูงจากระดับน้ำทะเลปานกลาง 523 เมตร
ลักษณะภูมิศาสตร์ > ภูมิอากาศ

ตำบลแม่ฮี้มีสภาพอากาศแบ่งออกเป็น 3 ฤดู ดังนี้
ฤดูร้อน มีนาคม ถึง เมษายน อุณหภูมิเฉลี่ย 33 องศาเซลเซียส
ฤดูฝน พฤษภาคม ถึงกันยายน อุณหภูมิเฉลี่ย 25 องศาเซลเซียส
ฤดูหนาว เดือนตุลาคม ถึงกุมภาพันธ์ อุณหภูมิเฉลี่ย 15 องศาเซลเซียส
อาณาเขต

ตำบลแม่ฮี้ มีอาณาเขตติดต่อ 2 จังหวัด คือ จังหวัดเชียงใหม่ และ จังหวัดแม่ฮ่องสอน
ทิศเหนือ ติดต่อกับ ตำบลเวียงเหนือ อำเภอปาย จังหวัดแม่ฮ่องสอน
ทิศใต้ ติดต่อกับ ตำบลเมืองแปง และ ตำบลโป่งสา อำเภอปาย จังหวัดแม่ฮ่องสอน
ทิศตะวันออก ติดต่อกับ ตำบลป่าแป๋ อำเภอแม่แตง และ ตำบลเมืองคอง อำเภอเชียงดาว จังหวัดเชียงใหม่
ทิศตะวันตก ติดต่อกับ เทศบาลตำบลปาย และ ตำบลทุ่งยาว อำเภอปาย จังหวัดแม่ฮ่องสอน
การปกครอง

ตำบลแม่ฮี้แบ่งออกเป็น 6 หมู่บ้าน ได้แก่
หมู่ 1 บ้านแม่เย็น
หมู่ 2 บ้านทรายขาว
หมู่ 3 บ้านท่าปาย
หมู่ 4 บ้านแม่ปิง
หมู่ 5 บ้านแม่ฮี้
หมู่ 6 บ้านห้วยแก้ว
และ หย่อมบ้าน จำนวน 4 หย่อม ได้แก่
หย่อม บ้านหัวแม่เย็น (เขตบ้านแม่เย็น)
หย่อม บ้านโป่งร้อน (เขตบ้านทรายขาว)
หย่อม บ้านห้วยหวาย (เขตบ้านแม่ปิง)
หย่อม บ้านแม่ยะน้อย (เขตบ้านห้วยแก้ว)
การเมือง > รายชื่อนายกองค์การบริหารส่วนตำบล

| ที่ | รายชื่อ | เริ่มดำรงตำแหน่ง | สิ้นสุดการดำรงตำแหน่ง |
| --- | --- | --- | --- |
| 1 | ประเสริฐ กันทะหลี | 28 เมษายน พ.ศ. 2539 | 10 พฤษภาคม พ.ศ. 2543 |
| 2 | ประจวบ บัวนาค | 10 มิถุนายน พ.ศ. 2543 | 2 กันยายน พ.ศ. 2551 |
| 3 | ธวัชชัย ตานันท์ | 30 กันยายน พ.ศ. 2551 | 14 เมษายน พ.ศ. 2555 |
| 4 | สมบูรณ์ พรหมรังษี | 12 พฤษภาคม พ.ศ. 2555 | 30 กันยายน พ.ศ. 2564 |
| 5 | ประเสริฐ คำมูลใส | 28 พฤศจิกายน พ.ศ. 2564 | ปัจจุบัน |
การเมือง > รายชื่อผู้บริหารองค์การบริหารส่วนตำบล

| ตำแหน่ง | รายชื่อ | สังกัด | สังกัด |
| --- | --- | --- | --- |
| นายก | ประเสริฐ คำมูลใส |  | อิสระ |
| รองนายก | ศุภชัย สมเก๋ |  | อิสระ |
| รองนายก | สุชาดา มั่นชูขวัญสิริ |  | อิสระ |
| เลขานุการ | ลือชัย ริยาพันธ์ |  | อิสระ |
การเมือง > รายชื่อสมาชิกสภาองค์การบริหารส่วนตำบล

| หมู่ที่ | รายชื่อ | สังกัด | สังกัด | หมายเหตุ | หมายเหตุ |
| --- | --- | --- | --- | --- | --- |
| 1 | มณฑา เจตน์ดำรงเลิศ |  | อิสระ |  |  |
| 2 | อุดม นวลมา |  | แม่ฮี้พัฒนา |  |  |
| 3 | คมิก บำรุง |  | อิสระ |  |  |
| 4 | ศรีบุตร สำราญโอภาส |  | อิสระ |  |  |
| 5 | จาลี แสนฝั้น |  | อิสระ |  | เสียชีวิต |
| 5 | สุกิจ คำมูลใส |  | อิสระ |  | เลือกตั้งซ่อม |
| 6 | อลิสา น้อยมุ้ง |  | อิสระ |  |  |
ประชากร

| ปี | ประชากร | ±% |
| --- | --- | --- |
| 2565  | 3,593 | —     |
| 2566  | 3,576 | −0.5% |
ที่มา: กรมการปกครอง กระทรวงมหาดไทย
จากการสำรวจเมื่อเดือน กันยายน พ.ศ. 2566 ตำบลแม่ฮี้ มีประชากรทั้งหมด 3,576 คน รายละเอียดตามตารางมีดังนี้
| หมู่บ้าน | ชาย | หญิง | รวม | จำนวนครัวเรือน |
| --- | --- | --- | --- | --- |
| แม่เย็น | 421 | 405 | 826 | 630 |
| ทรายขาว | 281 | 260 | 541 | 286 |
| ท่าปาย | 128 | 101 | 229 | 165 |
| แม่ปิง | 516 | 521 | 1,037 | 453 |
| แม่ฮี้ | 302 | 307 | 609 | 369 |
| ห้วยแก้ว | 168 | 166 | 334 | 116 |
| รวม | 1,816 | 1,760 | 3,576 | 2,019 |
ที่มา : สำนักบริหารการทะเบียน กรมการปกครอง
ประชากร > การศึกษา

โรงเรียนระดับประถมศึกษา 2 แห่ง คือ
โรงเรียนชุมชนบ้านแม่ฮี้
โรงเรียนบ้านแม่ปิง
ศูนย์การเรียนรู้นอกระบบ 3 แห่ง คือ
ศูนย์ส่งเสริมการเรียนรู้ตำบลแม่ฮี้
ศูนย์ส่งเสริมการเรียนรู้หย่อมบ้านห้วยหวาย
ศูนย์ส่งเสริมการเรียนรู้หย่อมบ้านดอยช้าง
ประชากร > สาธารณสุข

ตำบลแม่ฮี้เป็นพื้นที่ให้บริการของโรงพยาบาลปาย มีโรงพยาบาลส่งเสริมสุขภาพตำบล จำนวน 2 แห่ง คือ
โรงพยาบาลส่งเสริมสุขภาพบ้านแม่ฮี้
โรงพยาบาลส่งเสริมสุขภาพบ้านแม่ปิง
สถานที่สำคัญ > สถานที่ท่องเที่ยว

สะพานประวัติศาสตร์ท่าปาย
วัดพระธาตุแม่เย็น
โป่งน้ำร้อนบ้านท่าปาย
น้ำตกแม่เย็น
จอน ม็อกซ์ลีย์

| Jon Moxley |
| --- | --- |

ชื่อเกิด: Jonathan David Good
เกิด:  (1985-12-07) 7 ธันวาคม ค.ศ. 1985 (39 ปี) Cincinnati, Ohio, U.S.
คู่สมรส: Renee Paquette  (สมรส 2017)
บุตร: 1
ประวัติมวยปล้ำอาชีพ
ชื่อบนสังเวียน: Dean Ambrose Jon Moxley
ส่วนสูง: 6 ฟุต 2 นิ้ว (188 เซนติเมตร)
น้ำหนัก: 234 ปอนด์ (106 กิโลกรัม)
มาจาก: Cincinnati, Ohio
ฝึกหัดโดย: Cody Hawk Les Thatcher
เปิดตัว: 2004
โจนาธาน เดวิด กู๊ด (Jonathan David Good; 7 ธันวาคม ค.ศ. 1985) เป็นนักมวยปล้ำอาชีพและนักแสดงชาวอเมริกันที่รู้จักกันใน WWE ภายใต้นาม ดีน แอมโบรส (Dean Ambrose) ได้แชมป์ WWE, แชมป์อินเตอร์คอนติเนนทัล, แชมป์ยูเอสที่ครองนานสุดอันดับ 3 ในประวัติศาสตร์ และนานสุดในWWE 351 วัน, แชมป์แท็กทีม WWE, ผู้ชนะมันนีอินเดอะแบงก์ (2016), แชมป์ทริปเปิลคราวน์คนที่ 27, แชมป์แกรนด์สแลมคนที่ 16 และอายุน้อยที่สุด เขาเปิดตัวกับ WWE ในเดือนพฤศจิกายนปี 2012 ร่วมกับเซธ รอลลินส์และโรแมน เรนส์ในฐานะกลุ่มเดอะชีลด์
เขายังปล้ำให้กับสมาคม AEW และสมาคมอิสระในนาม จอน ม็อกซ์ลีย์ (Jon Moxley) ได้รับการโหวตให้เป็นนักมวยปล้ำที่ได้รับความนิยมสูงสุดแห่งปี (Most Popular Wrestler of the Year) โดย Pro Wrestling Illustrated ในปี 2014 และ 2015 และได้รับการเสนอชื่อเป็นนักมวยปล้ำแห่งปี (Wrestler of the Year) โดย Sports Illustrated ในปี 2019 นอกจากนี้เขายังติดอันดับ PWI 500 ของนักมวยปล้ำ 500 อันดับแรกของโลกในปี 2020 นอกวงการมวยปล้ำเขาได้แสดงเป็นพระเอกในภาพยนตร์เรื่อง 12 Rounds 3: Lockdown (2015) และในฐานะตัวร้ายในหนังแอคชั่นกีฬา Cagefighter: Worlds Collide (2020)
มวยปล้ำอาชีพ > สมาคมอิสระ

จอน ม็อกซ์ลีย์ได้ปล้ำอยู่สมาคมอิสระระหว่างปี 2004 และ 2011 ร่วมงานกับสมาคม Full Impact Pro(FIP), Combat Zone Wrestling(CZW), Ring of Honor(ROH), Evolve(EVOLVE) และ Dragon Gate USA(DGUSA) และมีผลงานมากมายเช่น CZW World Heavyweight Championship 2สมัย, FIP World Heavyweight Championship 1 สมัย, HWA Heavyweight Championship 3สมัย, HWA Tag Team Championship 5สมัย ร่วมกับ Jimmy Turner (1), Ric Byrne (1), Cody Hawk (1) และ King Vu (2), MPW Heavyweight Championship 1 สมัย, MPW Tag Team Championship 1 สมัย ร่วมกับ Vance Desmond, IPW World Heavyweight Championship 2สมัย, IPW Mid-American Championship 1 สมัย, IWA World Tag Team Championship 1 สมัย ร่วมกับ Hade Vansen และ wXw World Tag Team Championship 1 สมัย ร่วมกับ Sami Callihan วันที่ 1 พฤษภาคม 2019 หลังออกจาก WWE ได้มีวิดิโอโปรโมตว่าจอน ม็อกซ์ลีย์จะกลับมาปล้ำในสมาคมอิสระ
มวยปล้ำอาชีพ > ออลอีลีตเรสต์ลิงและสมาคมอื่น

ในเดือนพฤษภาคม 2019 เขาได้เซ็นสัญญากับสมาคม All Elite Wrestling (AEW) โดยใช้นาม Jon Moxley ในศึก Best Of The Super Jr. ของ NJPW วันที่ 5 มิถุนายน 2019 Mox สามารถคว้าแชมป์ IWGP United States Championship เป็นเส้นแรกใน NJPW ในศึก Revolution ของ AEW 29 กุมภาพันธ์ 2020 Mox สามารถคว้าแชมป์โลก AEW จากคริส เจอริโคได้สำเร็จ และยังได้คว้าแชมป์โลกของสมาคม GCW อีกด้วย ในศึก AEW×NJPW: Forbidden Door 26 มิถุนายน 2022 Mox เอาชนะ Hiroshi Tanahashi สามารถคว้าแชมป์โลกเฉพาะกาลของ AEW ได้สำเร็จ ใน AEW Dynamite 24 สิงหาคม 2022 Mox สามารถเอาชนะแชมป์โลก AEW ตัวจริงอย่างซีเอ็มพังก์ไปได้ทำให้ Mox เป็นแชมป์โลก AEW อย่างเป็นทางการสมัยที่ 2 ก่อนเสียคืนให้พังก์ใน All Out  และคว้ากลับมาได้อีกครั้งเป็นสมัยที่ 3 ทำให้เป็นคนแรกที่คว้าแชมป์โลกของ AEW ถึง 3 สมัย ก่อนเสียให้ MJF ใน AEW Full Gear 2022 ในศึก All Out 2023 สามารถคว้าแชมป์อินเตอร์เนชันแนล AEW สมัยแรกได้จากออเรนจ์ แคสซิดี ก่อนเสียให้ Rey Fénix ในรายการ AEW Dynamite Grand Slam หลังครองได้เพียง 17 วัน ในศึก Windy City Riot เขาสามารถคว้าแชมป์โลก IWGP ได้จากเท็ตสึยะ ไนโตะทำให้เป็นคนแรกที่คว้าแชมป์โลกได้ทั้ง 3 สมาคม WWE, AEW และ NJPW ในศึก WrestleDream 2024 ม็อกสามารถคว้าแชมป์โลก AEW ได้จากไบรอัน แดเนียลสันเป็นสมัยที่ 4
ผลงานแสดง

| ปี | เรื่อง | รับบท | หมายเหตุ |
| --- | --- | --- | --- |
| 2015 | 12 Rounds 3: Lockdown | John Shaw | Credited as Dean Ambrose |
| 2016 | Countdown | Himself | Uncredited |
| 2020 | Cagefighter: Worlds Collide | Randy Stone |  |
ชีวิตส่วนตัว

เขาอาศัยอยู่ในลาสเวกัสเนวาดา เขาเป็นแฟนตัวยงของบ้านซินซินนาติกาลส์และฟิลาเดลเฟียใบปลิว เขาเป็นที่รู้จักในนามของบุคคลที่มีความเป็นส่วนตัวอย่างมากและไม่ได้ใช้สื่อสังคมออนไลน์ในปี 2014 "ผมไม่รู้สึกว่าจำเป็นต้องเปิดตัวด้วยความคิดของทุกคนในโลกด้วยโทรศัพท์หรือคอมพิวเตอร์ การเชื่อมต่อกับทุกคนในระดับผิวเผินเช่นนั้นไม่จริงสำหรับฉัน" ในปี 2015 เขากล่าวว่า "ฉันพยายามทำให้ตัวเองปิดตัวออกจากโลกเพราะมีบางสิ่งแปลกๆ ออกไป"
ตั้งแต่ปี 2013 เขาได้มีความสัมพันธ์กับเรเน พาเกตต์(เรเน ยังในWWE) เมื่อวันที่ 12 เมษายน 2017 เรเนประกาศในทวิตเตอร์ว่าตอนนี้เธอแต่งงานกับดีนแล้ว พวกเขาได้แต่งงานกันอย่างเป็นทางการเมื่อวันที่ 9 เมษายน 2017 และมีลูกคนแรกในเดือนพฤศจิกายน 2020
เพื่อให้ใกล้ชิดกับแพทย์ที่แนะนำมากขึ้นในระหว่างที่เขาฟื้นตัวจากแขนที่ได้รับบาดเจ็บในปี 2018 เขาอาศัยอยู่ช่วงระยะเวลาหนึ่งในเมืองเบอร์มิงแฮม รัฐแอละแบมา ซึ่งเขาได้ทำสัญญากับ MRSA ที่แขนของเขา ในเวลาต่อมาเขาบอกว่าการติดเชื้อเกือบจะฆ่าเขาแล้ว ในเดือนพฤศจิกายน 2021 ตามคำร้องขอของเขา โทนี่ ข่านประกาศว่า เขาได้เข้ารับการบำบัดเพื่อแก้ไขปัญหาโรคพิษสุราเรื้อรัง เขากลับมาเล่นมวยปล้ำอีกสามเดือนต่อมา
เขาเริ่มเรียนศิลปะการต่อสู้แบบผสมผสานในปี 2019 จากบทบาทของเขาในภาพยนตร์เรื่อง Cagefighter: Worlds Collide (2020) หลังจากที่เขาถ่ายทำเสร็จแล้ว เขายังคงฝึก MMA ต่อไปที่ Xtreme Couture ซึ่งรวมถึงการฝึกกับ Randy Couture ด้วยตัวเองด้วย เขาลงแข่งขันที่ NAGA Cincinnati Grappling Championships เมื่อวันที่ 15 กรกฎาคม 2023 โดยชนะประเภทชาย no-gi ผู้เริ่มต้น/รุ่นซูเปอร์เฮฟวี่เวท/รุ่นอายุ 30+ โดยการเอาชนะ Chris Sailor ซึ่งเป็นผู้เข้าแข่งขันเพียงคนเดียวในกลุ่มนั้น ในงานเดียวกัน เขาลงแข่งขันในประเภท no-gi ผู้เริ่มต้น/รุ่นน้ำหนักสัมบูรณ์ของผู้ชาย โดยเอาชนะเซเลอร์อีกครั้งในรอบแรกก่อนที่จะแพ้ด้วยการยอมแพ้ในรอบที่สอง เขากลับมาแข่งขันในรายการ Twisted Tournament: Cincinnati เมื่อวันที่ 19 สิงหาคม เข้าสู่ดิวิชั่น 2 อีกครั้ง แต่แพ้การแข่งขันทั้งหมด
แชมป์และรางวัล > มวยปล้ำอาชีพ

แชมป์ WWE
แชมป์อินเตอร์คอนติเนนทัล
แชมป์ยูเอส
แชมป์โลก AEW
แชมป์อินเตอร์เนชันแนล AEW
แชมป์ยูไนเต็ดสเตทส์ IWGP
All Elite Wrestling
AEW World Championship (4 times)
AEW Interim World Championship (1 time)
AEW International Championship (1 time)
AEW World Championship #1 Contender Tournament (2020)
AEW Interim World Championship Eliminator Series (2022)
AEW Grand Slam Tournament of Champions (2022)
Combat Zone Wrestling
CZW World Heavyweight Championship (2 times)
Full Impact Pro
FIP World Heavyweight Championship (1 time)
Game Changer Wrestling
GCW World Championship (1 time)
Heartland Wrestling Association
HWA Heavyweight Championship (3 times)
HWA Tag Team Championship (5 times) – with Jimmy Turner (1), Ric Byrne (1), Cody Hawk (1) and King Vu (2)
Drake Younger Invitational Tournament (2009)
Mad-Pro Wrestling
MPW Heavyweight Championship (1 time)
MPW Tag Team Championship (1 times) – with Dustin Rayz
Insanity Pro Wrestling
IPW World Heavyweight Championship (2 times)
IPW Mid-American Championship (1 time)
International Wrestling Association
IWA Tag Team Championship (1 time) – with Hade Vansen
New Japan Pro-Wrestling
IWGP World Heavyweight Championship (1 time)
IWGP United States Heavyweight Championship (2 times)
New York Post
Male Wrestler of the Year (2022)
Pro Wrestling Illustrated
Feud of the Year (2014) vs. Seth Rollins
Most Popular Wrestler of the Year (2014, 2015, 2022)
Inspirational Wrestler of the Year (2022)
Wrestler of the Year (2020)
Ranked No. 1 of the top 500 singles wrestlers in the PWI 500 in 2020
Rolling Stone
Best Briefly Resuscitated Storyline (2015) vs. Seth Rollins
Most Likeable Loose Cannon (2014)
Sports Illustrated
Male Wrestler of the Year (2019)
Ranked No. 2 of the top 10 wrestlers in 2022
Westside Xtreme Wrestling
wXw World Tag Team Championship (1 time) – with Sami Callihan
wXw World Tag Team Title Tournament (2009) with Sami Callihan
Wrestling Observer Newsletter
Best Brawler (2020–2023)
Best Pro Wrestling Book (2021) Mox
Feud of the Year (2020) vs. Eddie Kingston
Shad Gaspard/Jon Huber Memorial Award (2021)
United States/Canada MVP (2020, 2022)
Wrestler of the Year (2020, 2022)
Worst Feud of the Year (2013) – as part of The Authority vs. Big Show
WWE
WWE Championship (1 time)
WWE Intercontinental Championship (3 times)
WWE United States Championship (1 time)
WWE Raw Tag Team Championship (2 times) – with Seth Rollins
27th Triple Crown Champion
Eighth Grand Slam Champion (under current format; 16th overall)
Money in the Bank (2016)
Slammy Award (5 times)
Breakout Star of the Year (2013, 2014) – 2013 award shared with The Shield
Faction of the Year (2013, 2014) – with The Shield
Trending Now (Hashtag) of the Year (2013) – #BelieveInTheShield, with The Shield
WWE Year-End Awards (2 times)
Best Reunion (2018) – as part of The Shield
Return of the Year (2018)
แชมป์และรางวัล > การปล้ำจับล็อก

North American Grappling Association
NAGA Cincinnati Grappling Championship Gold Medalist - Men No-Gi / Beginner / 225 - 249.9 (Super Heavy Weight) / Master (30+)
แหล่งข้อมูลอื่น

Jonathan Good ที่อินเทอร์เน็ตมูวีเดตาเบส
จอน ม็อกซ์ลีย์ ที่เอกซ์ (ทวิตเตอร์)
จอน ม็อกซ์ลีย์ ที่ WWE.com
เดอะชีลด์: แอมโบรส, รอลลินส์ และเรนส์
เป็นแชมป์ยูเอสที่ครองนานสุดในWWE ด้วยเวลา351วัน และนานสุดเป็นอันดับ3 ในประวัติศาสตร์
ในตอนเปิดศึกกับเซท รอลลินส์
แชมป์อินเตอร์คอนติเนนทัลในเดือนธันวาคม 2016
วัดบรมวงศ์อิศรวรารามวรวิหาร

| วัดบรมวงศ์อิศรวรารามวรวิหาร |
| --- | --- |


ที่ตั้ง: ตำบลสวนพริก อำเภอพระนครศรีอยุธยา พระนครศรีอยุธยา 13000
ประเภท: พระอารามหลวง ชั้นโท
นิกาย: มหานิกาย
เจ้าอาวาส: พระญาณไตรโลก (สมคิด จินฺตยโส)
 สถานีย่อยพระพุทธศาสนา
วัดบรมวงศ์อิศรวรารามวรวิหาร เดิมชื่อ วัดทะเลหญ้า หรือวัดทำเลหญ้า ด้วยชื่อวัดมาจากชื่อตำบลเดิมมีชื่อว่า ตำบลทะเลหญ้า (หรือตำบลสวนพริกในปัจจุบัน)  เป็นวัดโบราณตั้งอยู่กลางทุ่งนา ด้านทิศตะวันตกของแม่น้ำป่าสักริมคลองน้ำยา (ปัจจุบันเรียกว่า คลองตะเคียนเหนือ หรือคลองขุนละคอนไชย) ใกล้กับเพนียดคลองช้าง พวกกรมพระคชบาลสร้างขึ้นในสมัยกรุงศรีอยุธยาตั้งแต่ในรัชกาลสมเด็จพระมหาธรรมราชาธิราช เคยเป็นวัดของพวกกรมพระคชบาลมาก่อน และยังเคยเป็นที่ตั้งค่ายทหารฝ่ายอยุธยาช่วงการเสียกรุงศรีอยุธยาครั้งที่สอง เช่น ทัพของหมื่นทิพเสนา ปลัดกรมตำรวจในขวา ถือพล 1,000 นาย ตั้งพลที่วัดทะเลหญ้า ในพระราชพงศาวดารกรุงศรีอยุธยา กล่าวว่า เมื่อ พ.ศ. 2302 ครั้งศึกอลองพญายกมาประชิดพระนคร ทหารฝ่ายอยุธยาแต่งทัพไปยันข้าศึกกองหน้าของพม่าแต่ถูกทัพพม่าตีแตกไล่มาจนถึงวัดทะเลหญ้า แม้ฝ่ายทหารอยุธยาตั้งค่ายหนุนอยู่ที่นั่นก็ยกออกไปช่วยแต่ถูกข้าศึกตีแตกพ่ายไปอีก วัดทะเลหญ้าจึงถูกทิ้งร้างกลายเป็นโคกอยู่กลางทุ่งหลังจากเสียกรุงศรีอยุธยาครั้งที่สอง ตั้งแต่ปี พ.ศ. 2310 เป็นต้นมา แม้กองทัพพม่าได้เผาพระที่นั่งเพนียด แต่วัดคงไม่ได้ถูกไฟไหม้ไปด้วยเพราะปรากฎว่ายังมีพระสงฆ์จำพรรษาอยู่ตลอดเวลาจนถึงสมัยกรุงรัตนโกสินทร์
ต่อมา เมื่อปี พ.ศ. 2419 สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ ได้เสด็จไปทอดพระเนตรการคล้องช้างที่พระนครศรีอยุธยา ทรงเห็นว่าเป็นวัดที่ชำรุดทรุดโทรม จึงทรงบริจาคเงินบูรณปฏิสังขรณ์โบสถ์ วิหารของวัดใหม่ทั้งหมด ในลักษณะสร้างวัดขึ้นมาใหม่ในที่วัดร้างเพราะศิลปกรรมภายในพระอุโบสถ วิหาร เจดีย์ รูปศิลปะต่างๆ เป็นลายเครือวัลย์ล้อมพระมหามาลา อาจเป็นตราประจำองค์พระผู้สถาปนาวันนี้ ล้วนเป็นศิลปกรรมสมัยกรุงรัตนโกสินทร์ทั้งสิ้น แล้วทรงถวายเป็นพระอารามหลวง พระบาทสมเด็จพระจุลจอมเกล้าเจ้าอยู่หัวพระราชทานชื่อใหม่ว่า "วัดบรมวงศ์อิศรวราราม" พร้อมทั้งเสด็จพระราชดำเนินตัดลูกพัทธสีมา พระองค์เสด็จพระราชดำเนินมายังวัดบรมวงศ์อิศรวรารามวรวิหารถึง 8 ครั้ง
ใน พ.ศ. 2444 หลังจากสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราชปรปักษ์สิ้นพระชนมแล้ว 15 ปี ปรากฏว่า ผนังอุโบสถด้านทางทิศตะวันตกเฉียงใต้ได้ทรุด พระบาทสมเด็จพระจุลจอมเกล้าเจ้าอยู่หัวจึงพระราชทานความช่วยเหลือซ่อมแซม ส่วนเสนาสนะอื่น ๆ นั้น พระยาปริยัติวงศาจารย์ได้บูรณปฏิสังขรณ์เรื่อยมา
สิ่งศักดิ์สิทธิ์และสิริมงคลสำคัญของวัด คือ ประวัติศาสตร์ของวัดกับรัชกาลที่ 5 มีรูปหล่อเคารพพระองค์ในวิหาร นอกจากนี้ยังมีพระตำหนักของพระองค์เป็นที่เก็บรูปภาพโบราณและพระราชประวัติตั้งแต่ประสูติจนถึงสวรรคต ส่วนเจดีย์ทรงกลมที่ตั้งอยู่ระหว่างพระอุโบสถกับวิหาร สร้างบนเนินเจดีย์โบราณของวัดเพื่อเป็นที่บรรจุพระบรมสารีริกธาตุ และพระอัฐิกับพระสรีรางคาร ของสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์
คลังรูปภาพ

หลวงพ่อเพชร พระประธานในพระอุโบสถ
พระเจดีย์
พระพุทธรูปในพระวิหาร
พระพุทธรูปในพระวิหาร
พระบรมรูป รัชกาลที่ 5
ไม้บรรทัด

ไม้บรรทัด
ไม้บรรทัด (ฝรั่งเศส: Règle; อังกฤษ: Ruler; เยอรมัน: Lineal) เป็นอุปกรณ์ทางเรขาคณิต อาจทำจากพลาสติก ไม้ อะลูมิเนียม หรือ เหล็ก ใช้ในการวัดความยาว ส่วนใหญ่จะมี 2 สเกล คือ นิ้ว และ เซนติเมตร พบได้หลายขนาด ส่วนใหญ่จะเป็นขนาด 15 หรือ 30 เซนติเมตร และอาจมีความยาวถึง 100 เซนติเมตร
ในการสร้างรูปด้วยไม้บรรทัดและวงเวียนนั้น ไม้บรรทัดที่ใช้ไม่จำเป็นต้องมีสเกลวัดความยาวเหมือนไม้บรรทัดปกติ ดังนั้นเราจึงกล่าวถึงไม้บรรทัดที่วัดความยาวไม่ได้ว่า สันตรง (Straightedge)
แหล่งข้อมูลอื่น

ไม้บรรทัดวัดหน้าจอ
เจ้าพระยาภักดีนุชิต

| เจ้าพระยาภักดีนุชิต |
| --- | --- |
ขุนนางของอาณาจักรอยุธยา
ตำแหน่ง: ขุนนาง
เกิด: ?
ถึงแก่กรรม: ?
อาชีพ: ทหาร ขุนนาง
เจ้าพระยาภักดีนุชิต หรือ หมื่นราชเสน่หา (นอกราชการ) ขุนนางไทยในสมัยกรุงศรีอยุธยา เป็น 1 ใน 4 ผู้ร่วมวางแผนก่อการโค่นอำนาจของขุนวรวงศาธิราช และแม่หยัวศรีสุดาจันทร์ร่วมกับสมเด็จพระมหาธรรมราชาธิราชเจ้าเมืองพิษณุโลกเจ้าพระยาศรีธรรมาโศกราชและหลวงศรียศพร้อมกับสนับสนุนสมเด็จพระมหาจักรพรรดิซึ่งผนวชอยู่ขึ้นเป็นกษัตริย์ตามความใน พระราชพงศาวดาร ฉบับพันจันทนุมาศ (เจิม) ว่า
ขุนอินทรเทพ หมื่นราชเสน่หา หลวงศรียศ จึงว่า ถ้าเราทำได้สำเร็จแล้วจะเห็นผู้ใดเล่า ที่จะปกป้องครองประชาราษฎรสืบไป ขุนพิเรนทรเทพจึงว่า เห็นแต่พระเทียรราชาที่บวชอยู่นั้นจะเป็นเจ้าแผ่นดินได้ ขุนอินทรเทพ หมื่นราชเสน่หา หลวงศรียศ จึงว่า ถ้าฉะนั้นเราจะไปเฝ้าพระเทียรราชาปรึกษาให้เธอรู้จะได้ทำด้วยกัน
เมื่อถึงวันก่อการหมื่นราชเสน่หา (นอกราชการ) ได้ไปดักยิง มหาอุปราช (จัน) ตายตกคอช้างที่ท่าเสื่อ ตามความใน พระราชพงศาวดาร ฉบับพันจันทนุมาศ (เจิม) ว่า
ฝ่ายหมื่นราชเสน่หานอกราชการ ถือปืนไปแอบคอยอยู่ ทำอาการ ดุจหนึ่งทะนายเลือก ครั้นเห็นมหาอุปราชขึ้นช้างจะไปพะเนียด หมื่นราชเสน่หาก็ยิงถูกมหอุปราชตกช้างลงตาย
เมื่อพระเทียรราชาบรมราชาภิเษกขึ้นเป็นสมเด็จพระมหาจักรพรรดิได้โปรดเกล้าฯ แต่งตั้งหมื่นราชเสน่หา(นอกราชการ)ขึ้นเป็นเจ้าพระยาภักดีนุชิต ตามความใน พระราชพงศาวดาร ฉบับพันจันทนุมาศ (เจิม) ว่า
หมื่นราชเสน่หานอกราชการ ที่ยิงมหาอุปราชตกช้างตายนั้น ปูนบำเหน็จให้เป็น เจ้าพระยาภักดีนุชิต เจียดทองซ้ายขวา กระบี่บั้งทอง เต้าน้ำทอง พระราชทานลูกพระสนมเป็นภรรยา
หลังจากนั้นเจ้าพระยาภักดีนุชิตก็มิได้ปรากฏชื่อในพระราชพงศาวดารอีก
ในวัฒนธรรมสมัยนิยม

มีนักแสดงผู้รับบท พระยาภักดีนุชิต (หมื่นราชเสน่หา นอกราชการ) ได้แก่
สรพงษ์ ชาตรี  จากภาพยนตร์เรื่อง สุริโยไท (2544)
เพชร โบราณินทร์ จากละครเรื่อง แม่หยัว (2567)
เส้นทางสายปลาแดก

เส้นทางสายปลาแดก เป็นสตูดิโออัลบั้มลำดับที่ 17 ของวงคาราบาว ออกวางจำหน่ายในปี พ.ศ. 2540 ในรูปแบบซีดีและเทปคาสเซ็ท โดยออกในนามบริษัท กระบือ แอนด์ โค
ประวัติ

อัลบั้มชุดนี้จัดทำขึ้นท่ามกลางสภาวะเศรษฐกิจอันเนื่องมาจากวิกฤตการณ์ทางการเงินในเอเชีย พ.ศ. 2540 โดยรัฐบาลขณะนั้นมีนโยบายให้คนไทยช่วยกันประหยัดพลังงาน และใช้สินค้าที่ผลิตโดยคนไทย  ทางวงคาราบาวจึงมีแนวคิดที่จะจัดทำบทเพลง เมด อิน ไทยแลนด์ ขึ้นมาอีกครั้ง เนื่องในโอกาสครบรอบ 12 ปีของเพลง โดยแต่งและเรียบเรียงขึ้นมาเฉพาะกาล
นอกจากนี้ยังมีบทเพลงที่มีเนื้อหาเกี่ยวเนื่องกัน ได้แก่ น้ำพริกแกงป่า , กลองยาว  และ บัณฑิตลอยแพ ซึ่งได้ บำเรอ ผ่องอินทรีย์ ดาวตลกชื่อดัง มาร่วมแต่งเพลงให้กับคาราบาว (โดยนำเนื้อเพลงเก่าจากเพลง บัณฑิตเหลือเดน จากอัลบั้ม หาบเร่แผงลอย สมัยที่โน้ตยังทำอัลบั้มกับวง Hot To Trot ในปี พ.ศ. 2530 มาให้แอ๊ดนำไปร้อง)
ปกเทปอัลบั้ม เป็นการเอาหน้าปกเทปของอัลบั้ม เมด อิน ไทยแลนด์ เมื่อปี พ.ศ. 2527 มาปรับแต่งสีสันบรรยากาศ โดยมี ไหปลาร้า สัญลักษณ์ของชื่ออัลบั้ม วางบนผืนใบตอง
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "เส้นทางสายปลาแดก" | ยืนยง โอภากุล | 5:06 |
| 2. | "อิสานจงเจริญ" | ยืนยง โอภากุล, ขจรศักดิ์ หุตะวัฒนะ | 4:37 |
| 3. | "ฝากจันทร์" | สราวุฒิ ตระกูลขำ(ตู่), ขจรศักดิ์ หุตะวัฒนะ | 4:07 |
| 4. | "คืนหมาหอน" | ยืนยง โอภากุล, ลือชัย งามสม | 4:35 |
| 5. | "น้ำพริกแกงป่า" | สราวุฒิ ตระกูลขำ(ตู่), ยืนยง โอภากุล | 6:01 |
| 6. | "เมดอินไทยแลนด์ '40" | ยืนยง โอภากุล | 3:52 |
| 7. | "กลองยาว" | สราวุฒิ ตระกูลขำ(ตู่) | 5:18 |
| 8. | "บัณฑิตลอยแพ" | บำเรอ ผ่องอินทรีย์, ยืนยง โอภากุล | 3:57 |
| 9. | "ตีไก่" | ยืนยง โอภากุล, ลือชัย งามสม | 4:45 |
| 10. | "ยายมบาล" | ยืนยง โอภากุล | 6:37 |
| ความยาวทั้งหมด: | ความยาวทั้งหมด: | ความยาวทั้งหมด: | 49:55 |
สมาชิกภายในวง

ยืนยง โอภากุล (แอ๊ด) :กีตาร์, ร้องนำ
อนุพงษ์ ประถมปัทมะ (อ๊อด):กีตาร์เบส
ลือชัย งามสม (ดุก) :คีย์บอร์ด
ชูชาติ หนูด้วง (โก้):กลอง
ขจรศักดิ์ หุตะวัฒนะ (หมี):กีตาร์
ศยาพร สิงห์ทอง (น้อง):เพอร์คัสชั่น
ศิลปินอื่นที่ร่วมงาน

พรชัย จันทร์เอม (ชัย) :กลอง, เพอร์คัสชั่น
ศุภชัย แก่นสันเที๊ยะ (เที๊ยะ) :ขลุ่ย
Hans Vermeulen :เปียโน เพลง บัณฑิตลอยแพ และเรียบเรียงฯ เพลง เมดอินไทยแลนด์ '40
จ่า, หมี, อ๊อดไข่ :เครื่องเป่า
แหม่ม, อุ้ม, บี, ปอย :ร้องประสาน
กีรติ พรหมสาขา ณ สกลนคร (เขียว) :อีดิท มาสเตอร์
โน้ต เชิญยิ้ม :ร่วมแต่งเพลงกับแอ๊ด คาราบาวในเพลง บัณฑิตลอยแพ
แหล่งข้อมูลอื่น

เส้นทางสายปลาแดก ใน คาราบาว.เน็ต[ลิงก์เสีย]